

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

7 դեկտեմբերի 2023 թվականի N - Ն

ԿԻՆՈՌԵԵՍՏՐԸ ՎԱՐԵԼՈՒ ԵՎ ԱԶԳԱՅԻՆ ՖԻԼՄԻ ՓԱՍՏԱԹՂԹԵՐԸ ՄՇՏԱԿԱՆ ՊԱՀՊԱՆՈՒԹՅԱՆ ՀԱՆՁՆԵԼՈՒ ԿԱՐԳԸ ՀԱՍՏԱՏԵԼՈՒ

Մ Ա Ս Ի Ն

---------------------------------------------------------------------------------------------------------

Հիմք ընդունելով «Կինեմատոգրաֆիայի մասին» Հայաստանի Հանրա­պետու­թյան օրենքի 7-րդ հոդվածի 1-ին մասի 8-րդ կետը՝ Հայաստանի Հանրապետության կառավարությունը ո ր ո շ ու մ է.

1. Հաստատել կինոռեեստրը վարելու և ազգային ֆիլմի փաստաթղթերը մշտա­կան պահպանության հանձնելու կարգը՝ համաձայն հավելվածի:

2. Սույն որոշումն ուժի մեջ է մտնում պաշտոնական հրապարակման օրվանից 2 ամիս հետո:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

Երևան

Հավելված

ՀՀ կառավարության 2023 թվականի

դեկտեմբերի 7-ի N - Ն որոշման

Կ Ա Ր Գ

ԿԻՆՈՌԵԵՍՏՐԸ ՎԱՐԵԼՈՒ ԵՎ ԱԶԳԱՅԻՆ ՖԻԼՄԻ ՓԱՍՏԱԹՂԹԵՐԸ ՄՇՏԱԿԱՆ ՊԱՀՊԱՆՈՒԹՅԱՆ ՀԱՆՁՆԵԼՈՒ

1. ԸՆԴՀԱՆՈՒՐ ԴՐՈՒՅԹՆԵՐ

1. Սույն կարգը սահմանում է կինոռեեստրը վարելու և ազգային ֆիլմի փաս­տաթղթերը մշտական պահպանության հանձնելու ընթացակարգերն ու պայման­ները:

2. ԿԻՆՈՌԵԵՍՏՐԸ

2. Կինոռեեստրը ազգային ֆիլմերի վիճակագրական հաշվառումը կազմա­կերպելու նպատակով ստեղծված տվյալների հիմնապահոց է:

3. Կինոռեեստրը ստեղծում և դրա հետագա վարումն իրականացնում է մշակութային հիմնադրամը (այսուհետ՝ ազգային մարմին)՝ էլեկտրոնային եղանակով։

4. Կինոռեեստրում գրանցվում են ազգային ֆիլմերի, դրանց ստեղծա­գոր­ծական խմբի անդամների ու ֆիլմարտադրողների մասին տվյալները:

5. Կինոռեեստրը բաղկացած է չորս բաժիններից՝

1) խաղարկային.

2) վավերագրական.

3) անիմացիոն.

4) այլ:

6. Կինոռեեստրի բաժիններից յուրաքանչյուրը բաղկացած է երկու ենթա­բաժնից՝

1) լիամետրաժ.

2) կարճամետրաժ:

7. Կինոռեեստրի բովանդակությունը ներառում է՝

1) ֆիլմի անվանում.

2) ժանր.

3) ֆիլմի տեսակ (ֆիլմ/տեսանյութ).

4) արտադրության երկիր.

5) տնտեսավարող սուբյեկտ (տնտեսավարող սուբյեկտներ).

6) համարտադրող ընկերություն (համարտադրող ընկերություններ).

7) արտադրության տարի.

8) կրկնօրինակում (ստուդիա, երկիր, որտեղ կրկնօրինակվել է).

9) ռեժիսոր (ռեժիսորներ).

10) սցենարիստ (սցենարիստներ).

11) կոմպոզիտոր (կոմպոզիտորներ).

12) օպերատոր (օպերատորներ).

13) նկարիչ (նկարիչներ).

14) ֆիլմարտադրող (ֆիլմարտադրողներ).

15) գլխավոր դերակատար (գլխավոր դերակատարներ).

16) ֆորմատ (35 մմ, լայնաֆորմատ, թվային և այլն).

17) դրվագների քանակ (եթե կիրառելի է).

18) մասերի քանակ (գլանափաթեթներ կինոժապավենների համար).

19) թվային կրիչի ծավալ (MB կամ GB).

20) գունավոր/սև ու սպիտակ.

21) մետրաժ (կինոժապավենի դեպքում).

22) տևողություն.

23) հակիրճ բովանդակություն (սինոփսիս).

24) հանդիսատեսի տարիքային կատեգորիա.

25) ցուցադրություններ, մրցանակներ (պրեմիերա, կինոփառատոներ և այլն).

26) վերարտադրման, տարածման, հրապարակային ցուցադրման, ներմուծ­ման, վարձույթի, կրկնօրինակման, եթեր հեռարձակելու, մալուխով հաղորդակ­ցելու, հան­րու­թյանն իրազեկելու իրավունք ունեցող իրավաբանական անձի դեպքում՝ անվանում, գտնվելու վայր, իսկ ֆիզիկական անձի դեպքում՝ նույնականացնելու հնարավո­րություն ընձեռող տվյալներ.

27) վարձութային վկայականի համար.

28) վարձութային վկայականի ամսաթիվ, ժամկետներ.

29) հաշվառման քարտի լրացման ամսաթիվ.

30) վարձույթի իրավունքների ավարտի ամսաթիվ.

31) վարձույթի իրավունքի տեսակ.

32) այլ նշումներ և տեղեկատվություններ:

8. Կինոռեեստրում տվյալների մուտքագրումն իրականացվում է ազգային ֆիլմի կարգավիճակ **տրամադրելու**, վարձութային վկայական **տրամադրելու** կամ **դրա գործո­­ղությունը դադարեցնելու** մասին որոշում կայացնելու օրվանից ոչ ուշ, քան 5 աշխատանքային օրվա ընթացքում։

9. Ֆիլմի վերաբերյալ կինոռեեստրում մուտքագրված սխալ տվյալների հայտ­նաբերման, ինչպես նաև ազգային մարմնի մասնագետի կողմից իրավա­տի­րոջ, ֆիլմի տարածման իրավունքների տեսակների, ֆիլմի նկատմամբ իրա­վունք­ների օգտագործման ժամկետների կամ այլ նոր տեղեկություններ ստանալու դեպքում, կինոռեեստրում կատարվում են փոփոխություններ կամ լրացումներ ոչ ուշ, քան սխալ տվյալների հայտնաբերման կամ նոր տեղեկություններ ստանալու օրվան հաջորդող 5 աշխատանքային օրվա ընթացքում։

10. Կինոռեեստրում առկա տեղեկատվությունը բաց է և հասանելի ցանկացած շահագրգիռ անձի համար:

11. Կինոռեեստրում առկա տեղեկատվության հասանելիությունն ապահով­վում է ազգային մարմնի պաշտոնական ինտերնետային կայքում այդ տեղեկատվու­թյան տեղադրման միջոցով:

3. ԱԶԳԱՅԻՆ ՖԻԼՄԻ ՓԱՍՏԱԹՂԹԵՐԻ ՄՇՏԱԿԱՆ

ՊԱՀՊԱՆՈՒԹՅՈՒՆԸ

12. Ազգային ֆիլմի պահպանությունը, հեղինակային իրավունքի ու հարակից իրավունքների պաշտպանությունը և կինոժառանգության հանրային օգտագործումը կազմակերպելու նպատակով ազգային ֆիլմի փաստաթղթերը, այդ թվում՝ ֆիլմի հիմնանյութերն ու ֆիլմի բնօրինակը հանձնվում են մշտական պահպանության՝ ազգային մարմին` համաձայն «**Փաստաթղթերի (վավերագրերի) պարտադիր օրի­նակի մասին» օրենքով սահմանված ժամկետների և «**Հեղինակային իրավունքի և հարակից իրավունքների մասին» օրենքով սահմանված իրավունքների**:** Ազգային մարմինը՝ ազգային ֆիլմի փաստաթղթերի (այդ թվում՝ ֆիլմի հիմնանյութեր ու ֆիլմի բնօրինակ) պատճենները հանձնում է Հայաստանի ազգային արխիվ՝ համա­ձայն «**Արխիվային գործի մասին» օրենքի**: Ազգային մարմին և Հայաստանի ազգա­յին արխիվ հանձնման ենթակա նյութերի ցանկը սահմանում է ազգային մարմինը:

13. Ազգային ֆիլմ է համարվում կինոթատրոնում ցուցադրելու համար նախա­տեսված այն ֆիլմը, որը բավարարում է հետևյալ պայմանները՝

1) ֆիլմի ստեղծագործական խմբի մեծամասնությունը Հայաստանի Հանրա­պետության քաղաքացի է.

2) ֆիլմի սցենարի հեղինակը և (կամ) բեմադրող ռեժիսորը Հայաստանի Հանրապետության քաղաքացի է.

3) ֆիլմարտադրությանը մասնակցում է Հայաստանի Հանրապետությունում պետական գրանցում ստացած ֆիլմարտադրողը։

14. Ազգային ֆիլմեր են համարվում նաև այն ֆիլմերը, որոնց գույքային իրավունքները ժառանգաբար համապարփակ իրավահաջորդության կարգով փոխանցվել են Հայաստանի Հանրապետությանը:

15. Ազգային մարմինը ֆիլմարտադրողի համար ապահովում է նրա կողմից ստեղծված ազգային ֆիլմի հիմնանյութերի ու բնօրինակի ազատ և անվճար հասանելիությունը:

16. Մինչև ազգային ֆիլմերի հիմնանյութերն ու բնօրինակը ազգային մար­մին պահպանության հանձնելը՝ ֆիլմարտադրողն ապահովում է դրանց պահպա­նու­թյունը:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏԻ ԱՇԽԱՏԱԿԱԶՄԻ

ՂԵԿԱՎԱՐ Ա. ՀԱՐՈՒԹՅՈՒՆՅԱՆ