***ԱՄՓՈՓԱԹԵՐԹ***

***«ԿԻՆՈՌԵԵՍՏՐԸ ՎԱՐԵԼՈՒ ԵՎ ԱԶԳԱՅԻՆ ՖԻԼՄԻ ՓԱՍՏԱԹՂԹԵՐԸ ՄՇՏԱԿԱՆ ՊԱՀՊԱՆՈՒԹՅԱՆ ՀԱՆՁՆԵԼՈՒ ԿԱՐԳԸ ՀԱՍՏԱՏԵԼՈՒ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ***

|  |  |  |
| --- | --- | --- |
| 1. ***ՀՀ արտաքին գործերի նախարարություն*** | | ***19.06.2023թ.*** |
| **N** 1111/31976-23 |
| Դիտողություններ և առաջարկություններ չկան | **Ընդունվել է** | |
| 1. ***Հայաստանի հանրային հեռուստաընկերություն***   ***Փակ բաժնետիրական ընկերություն*** | | ***20.06.2023թ.*** |
| **N Հ.Մ./02-160/23** |
| 1. 12-րդ կետով սահմանված կարգավորումը համընկնում է ՀՀ քրեական օրենսգրքով, «Փաստաբանության մասին» ՀՀ օրենքով և այլ իրավական ակտերով սահմանված նույնաբովանդակ կարգավորման հետ: | **Ընդունվել է** | |
| 1. 14-րդ կետի 2-րդ մասում հստակեցված չէ, թե ինչ կարգավորում է գործելու համահեղինակության պարագայում, իսկ 3-րդ մասում անհասկանալի է, թե արդյոք հաշվի չի առնվելու մասնակցության չափը: | **Չի ընդունվել**  Նախագծի 14-րդ (խմբագրված 13) կետում ներառված է «Կինեմատոգրաֆիայի մասին» ՀՀ օրենքով սահմանված կարգավորումը՝ Ազգային ֆիլմ հասկացության առումով (Հոդված 13, մաս 1): | |
| 1. 15-րդ կետում առաջարկում ենք պարզաբանել և հստակեցնել «ժառանգաբար համապարփակ իրավահաջորդության կարգով» եզրույթը: | **Չի ընդունվել**  Նախագծի 15-րդ կետում (խմբագրված 14) ներառված է «Կինեմատոգրաֆիայի մասին» ՀՀ օրենքով սահմանված կարգավորումը՝ Ազգային ֆիլմ հասկացության առումով (Հոդված 13, մաս 2): | |
| 1. Խնդրահարույց է 18-րդ կետով նախատեսված կարգավորումը, քանի որ տվյալ իրավունքը պատկանում է հեղինակին բացառիկ կերպով, և վերջինս իրավասու է չհամաձայնել: | **Չի ընդունվել**  18-րդ (խմբագրված 15) կետով նախատեսված կարգավորումը պարտավորեցնող չէ հեղինակային իրավունքի տեսանկյունից, և չի խախտում հեղինակին պատկանող բացառիկ իրավունքները: | |
| 1. Անհասկանալի է, արդյոք 19-րդ կետով նախատեսված կարգավորման արդյունքում չեն խախտվի իրավատիրոջ իրավունքները: | **Ընդունվել է**  Խմբագրվել է: (խմբագրված 16-րդ կետ) | |
| 1. ***ՀՀ պետական եկամուտների կոմիտե*** | | ***22.06.2023թ.*** |
| **N 01/3-4/37563-2023** |
| Դիտողություններ և առաջարկություններ չկան | **Ընդունվել է** | |
| 1. ***ՀՀ էկոնոմիկայի նախարարություն*** | | ***26.06.2023թ.*** |
| **N 01/11785-2023** |
| Դիտողություններ և առաջարկություններ չկան | **Ընդունվել է** | |
| 1. ***Իրավական ակտերի նախագծերի հրապարակման միասնական կայք*** | | ***29.06.2023թ.*** |
|  |
| 1. Առաջարկ 1․ - Հոդված 3, ԱԶԳԱՅԻՆ ՖԻԼՄԻ ՓԱՍՏԱԹՂԹԵՐԻ ՄՇՏԱԿԱՆ ՊԱՀՊԱՆՈՒԹՅՈՒՆ, Կետ 13-ի առնչությամբ. Կինեմատոգրաֆիայի մասին Հայաստանի Հանրապետության օրենքի 14-րդ հոդվածի 2-րդ կետի կարգը սահմանելիս, հաշվի առնելով նույն օրենքի 3-րդ կետը, ֆիլմարտադրողը ժապավենի վրա ստեղծված ֆիլմի հիմնանյութերն ու բնօրինակը, իսկ թվային ստեղծված ֆիլմի կրկնօրինակը, պահպանման է հանձնում այն կազմակերպությանը, որի տեխնիկական ու պայմանագրային պայմանաններն իրեն բավարարում են։ Առաջարկ 1-ի հիմնավորում․ Կինեմատոգրաֆիայի մասին Հայաստանի Հանրապետության օրենքի 14-րդ հոդվածի 3-րդ կետով Ազգային ֆիլմի հեղինակային և գույքային իրավունքները, նույնիսկ պետական աջակցություն ստանալու դեպքում, պատկանում է ֆիլմարտադրողին։ Կինեմատոգրաֆիայի մասին Հայաստանի Հանրապետության օրենքի 14-րդ հոդվածի 13-րդ կետով Ազգային ֆիլմի կարգավիճակ կարող են ստանալ նաև պետական աջակցություն չստացած ֆիլմերը, որտեղ բնականաբար հեղինակային և գույքային իրավունքները պատկանում են ֆիլմարտադրողին։ Այսինքն, Ազգային ֆիլմի հեղինակային և գույքային իրավունքները պատկանում եմ ֆիլմարտադրողին և Կառավարության ցանկացած որոշում պետք է ելնի դրանից։ Կինեմատոգրաֆիայի մասին օրենքի 14-րդ հոդվածի 2-րդ կետը առավելություն է տալիս Ազգային ֆիլմի կարգավիճակ ունեցող ֆիլմերին պահպանվելու տեղ ունենալու, ոչ թե նրանց սեփականությունը վերցնելու և պահպանելու պարտադրված կազմակերպություններում կամ առավել ևս հասանելի դարձնելու մասնավոր սեփականությունը՝ ի դեպ, վնասելով նրա տարածմանը։ Խնդրում ենք նաև հաշվի առնել, որ պետական աջակցություն ստանալու դեպքում, Ազգային մարմինը և ֆիլմարտադրողը ունենալու են ֆիլմի կրկնօրինակի տրամադրման պայմանագիր։ Կառավարության այս որոշումը այն տեսքով որով առաջարակված է, ստեղծելու է հնարավորություն, որ Ազգային մարմինը պահանջի ժապավենով նկարված ֆիլմերի բնօրինակն ու հիմնանյութերը, որը դարձյալ խախտելու է 14-րդ հոդվածի 3-րդ կետը, նաև դարձյալ ստեղծելու է մենաշնորհ, ինչը խանգարել է զարգացմանը տասնամյակների ընթացքում։ Իսկ կառավարության այս որոշման 19-րդ կետի շնորհիվ՝ Ազգային ֆիլմի կարգավիճակը դառնում է ոչ թե առավելություն, այլ ֆիլմի բնօրինակը սեփականատերից վերցնելու և դարձյալ մենաշնորհային քաղաքականություն ստեղծելու միջոց, խախտելուվ կինեմատոգրաֆիայի պետական ֆինանսավորումը որպես աջակցություն սահմանելու Կինեմատոգրաֆիայի օրենքի կետերը։ Իրավատերը պետք է իրավունք ունենա ինքը որոշելու, թե որտեղ պահպանի իր սեփականությունը, և պահպանության պայմանները պետք է իրեն բավարարեն։ Եվ իրենից բացի ոչ մեկը չպետք է իրավունք ունենա այն ահսանելի դարձնելու հանրությանը։ Արմինե Անդա Պրոդյուսեր, Ռեժիսոր, Սցենարիստ, Դերասանուհի Հոշկի ֆիլմ սպը-ի հիմնադիր ՀՀ կինեմատոգրաֆիայի օրենքի նախաձեռնող armineaa@yahoo.com, hoshkeefilm@gmail.com 37491505266 | **Ընդունվել է մասնակի**  «Կինեմատոգրաֆիայի մասին» ՀՀ օրենքի 14-րդ հոդվածի 2-րդ մասով սահմանվում է «Ֆիլմի պահպանությունը, հեղինակային իրավունքի ու հարակից իրավունքների պաշտպանությունը և  կինոժառանգության հանրային օգտագործումը կազմակերպելու նպատակով ազգային ֆիլմի փաստաթղթերը, այդ թվում՝ ֆիլմի հիմնանյութերն ու ֆիլմի բնօրինակը հանձնվում են մշտական պահպանության՝ Կառավարության սահմանած  կարգով։», որը չի ենթադրում ֆիլմարտադրողի կողմից ֆիլմի հանձնումը՝ նախընտրած կազմակերպությանը:  «Կինեմատոգրաֆիայի մասին» ՀՀ օրենքի 14-րդ հոդվածի 3-րդ մասով սահմանվում է «Ֆիլմի ստեղծման մասին ֆիլմարտադրողի հետ կնքված պայմանագրով ֆիլմի նկատմամբ բացառիկ գույքային իրավունքներն անցնում են ֆիլմարտադրողին՝ վերջինիս կողմից ֆիլմի ստեղծման մասին պայմանագրի հիման վրա  ստեղծագործական խմբի անդամներին վճարված հեղինակային վարձատրության (ռոյալթիի) դիմաց:», որը վերաբերում է ստեղծագործական խմբի կողմից ֆիլմարտադրողին փոխանցված բացառիկ գույքային իրավունքներին, որի արդյունքում ֆիլմարտադրողը հանդիսանում է ֆիլմի բացառիկ իրավատերը: Նախագծի 13-րդ (խմբագրված 12) կետի սահմանումով ֆիլմի իրավատիրոջ իրավունքները չեն խախտվում:  «Կինեմատոգրաֆիայի մասին» ՀՀ օրենքի 14-րդ հոդվածում «13-րդ կետ» առկա չէ:  Նախագծի 19-րդ (խմբագրված 16) կետում վրիպակի առկայության պատճառով առաջացել է թյուրըմբռնում: Կետը խմբագրվել է: | |
| 1. Հոդված 3, կետ 16 և 17-ի վերաբերյալ, տես Առաջարկ 1--ն ու նրա հիմնավորումը։ Արմինե Անդա Պրոդյուսեր, Ռեժիսոր, Սցենարիստ, Դերասանուհի Հոշկի ֆիլմ սպը-ի հիմնադիր ՀՀ կինեմատոգրաֆիայի օրենքի նախաձեռնող armineaa@yahoo.com, hoshkeefilm@gmail.com 37491505266hoshkeefilm@gmail.com 37491505266 | **Չի ընդունվել**  Նախագծի 16-րդ և 17-րդ կետերի սահմանումներով ֆիլմի իրավատիրոջ իրավունքները չեն խախտվում:  Միաժամանակ կետերը հանվել են նախագծից, քանի որ անհրաժեշտ կարգավորումը ներառվել է նախագծի 13-րդ (խմբագրված 12) կետում: | |
| 1. Առաջարկ 2․ Հոդված 3, Կետ 19-ի առնչությամբ․ Հաշվի առնելով Կինեմատոգրաֆիայի մասին Հայաստանի Հանրապետության օրենքի 14-րդ հոդվածի 3-րդ կետը, բնօրինակի կամ կրկնօրինակի ազատ և անվճար հասանելիությունը պետք է ապահովվի միայն ֆիլմի իրավատիրոջը։ Իսկ այլ հասանելիություն պետք է ունենա իրավատիրոջ գրավոր համաձայնություն։ Գրավոր համաձայնությունը կարող է ուղարկվել էլեկտրոնային ճանապարհով։ Առաջարկ 2-ի հիմնավորում․ Եթե կազմակերպությունը, որին պահպանության է հանձնված ֆիլմը, այյն հասանելի դարձնի, ինչպե՞ս է իրավատերը այն տարածելու կամ տարածման, օրինակ, բացառիկ լիցենզիաների պայմանագրեր կնքելու, և ինչպե՞ս կարող է իրավատիրոջից բացի, որևէ մեկը ֆիլմը հասանելի դարձնելու իրավունք ունենալ։ Սա կբերի ֆիլմի տարածման իրավուքների քաոսի։ Լուրջ միջազգային պայմանագրեր ունեցող ֆիլմարտադրողները կհրաժարվեն Ազգային ֆիլմի կարգավիճակ ստանալ։ Նաև կխախտվեն Կինեմատոգրաֆիայի մասին Հայաստանի Հանրապետության օրենքի 14-րդ հոդվածի 3-րդ կետը՝ ֆիլմարտադրողի հեղինակային և սեփականության իրավունքների մասին և 10-րդ հոդվածի 2-րդ կետը՝ աջակցության մասին։ Նորից հիշեցնում ենք, որ Ազգային ֆիլմերի մի ստվար հատված պետական աջակցություն ընդհանրապես ստացած չի լինելու։ Հետևաբար, պահպանող կողմը ֆիլմը հասանելի դարձնելու իրավունք ունի միայն ֆիլմարտադրողին / իրավատիրոջը։ Արմինե Անդա Պրոդյուսեր, Ռեժիսոր, Սցենարիստ, Դերասանուհի Հոշկի ֆիլմ սպը-ի հիմնադիր ՀՀ կինեմատոգրաֆիայի օրենքի նախաձեռնող armineaa@yahoo.com, hoshkeefilm@gmail.com 37491505266hoshkeefilm@gmail.com 37491505266 | **Ընդունվել է**  Նախագծի 19-րդ կետում (խմբագրված 16-րդ կետ) վրիպակի առկայության պատճառով առաջացել է թյուրըմբռնում: Կետը խմբագրվել է: | |
| 1. ***ՀՀ ֆինանսների նախարարություն*** | | ***03.07.2023թ.*** |
| **N 01/34-3/13000-2023** |
| Նախագիծ 1-ի հավելվածի 13-րդ կետով սահմանվում է, որ Ազգային ֆիլմի պահպանությունը, հեղինակային իրավունքի ու հարակից իրավունքների պաշտպանությունը և կինոժառանգության հանրային օգտագործումը կազմակերպելու նպատակով ազգային ֆիլմի փաստաթղթերը, այդ թվում՝ ֆիլմի հիմնանյութերն ու ֆիլմի բնօրինակը հանձնվում են մշտական պահպանության՝ Ազգային մարմին և Հայաստանի Հանրապետության Ազգային արխիվ (հանձնման ենթակա նյութերի ցանկը սահմանում է Ազգային մարմինը):  Նույն հավելվածի 16-րդ կետի համաձայն՝ Ազգային ֆիլմ հանդիսացող խաղարկային, վավերագրական, անիմացիոն ֆիլմերի և կինոտարեգրության հիմնանյութերն ու բնօրինակը դրանց արտադրության *ամբողջական պետական ֆինանսավորման դեպքում* ֆիլմարտադրողի կողմից հանձնվում են մշտական պահպանության Ազգային մարմին և Հայաստանի Հանրապետության Ազգային արխիվի կինո-ֆոտո-ֆոնո փաստաթղթերի մասնաճյուղ:  Նույն հավելվածի 17-րդ կետի համաձայն՝ պետական մասնակի ֆինանսավորում ստացած ազգային ֆիլմերի հիմնանյութերի և բնօրինակի պահպանման ձևաչափը սահմանվում է Ազգային մարմնի և ֆիլմարտադրողի միջև պայմանագրով՝ հաշվի առնելով նախորդ կետի պահանջը։  Վերոնշված երեք կետերը խմբագրման անհրաժեշտություն ունեն՝ տարընթերցումներից խուսափելու և ֆինանսավորման աղբյուրների հստակեցման համատեքստում: | **Ընդունվել է**  Նախագծից հանվել են 16-րդ և 17-րդ կետերը, քանի որ անհրաժեշտ կարգավորումը ներառվել է նախագծի 13-րդ (խմբագրված 12) կետում: | |
| 1. ***«Հայաստանի ազգային կինոկենտրոն»***   ***Պետական ոչ առևտրային կազմակերպություն*** | | ***17.07.2023թ.*** |
| **N 338** |
| 1. Նախագծի 2-րդ գլխի 9-րդ կետում առաջարկում ենք «ոչ ուշ, քան 3 աշխատանքային օրվա ընթացքում։» ձևակերպումը փոփոխել հետևյալ կերպ՝ «ոչ ուշ, քան 5 աշխատանքային օրվա ընթացքում։» | **Ընդունվել է** | |
| 1. ***«Հայաստանի կինոգործիչների միություն»***   ***Հասարակական կազմակերպություն*** | | ***18.07.2023թ.*** |
| ***N ԿՄ-37*** |
| Նախագծի 2-րդ գլխի 8-րդ կետ «քան 5 աշխատանքային օրվա ընթացքում։»՝ արդյո՞ք նման ժամկետը նպատակահարմար է։ | **Չի ընդունվել**  Հաշվի առնելով այն հանգամանքը, որ գործառույթն իրականացվելու է հաստիքով նախատեսված աշխատակցի կողմից, ինչպես նաև Հայաստանում ֆիլմերի շրջանառության ծավալները՝ տվյալների մուտքագրման համար 5 աշխատանքային օրը համարում ենք բավարար: | |
| Նախագծի 2-րդ գլխի 10-րդ կետում «Կինոռեեստրում առկա տեղեկատվությունը բաց է և հասանելի ցանկացած անձի համար»՝ պետք է պարզաբանել թե ով է հանդիսանում շահագրգիռ անձ: | **Չի ընդունվել**  Շահագրգիռ անձերի վերաբերյալ նշում կատարելը սահամանափակում է կինոռեեստրի տեղեկատվության հասանելիությունը հասարակության համար: Շահագրգիռ անձ կարող են հանդիսանալ ինչպես ոլորտի ներկայացուցիչները, այնպես էլ օրինակ լրագրողները, կամ սովորական քաղաքացիները: Հետևաբար անհնար է նշել կինոռեեստրում առկա տեղեկատվությունից օգտվողների ցանկը: | |
| Նախագծի 2-րդ գլխի 12-րդ կետում «Վարույթում գտնվող»՝ անհրաժեշտ է հստակ ձևակերպում՝ դատական, թե՞ այլ: | **Ընդունվել է**  Նախագծի 12-րդ կետը հանվել է, քանի որ կարգավորումն իրականացվում է նաև ՀՀ այլ օրենքներով և իրավական ակտերով: | |
| Նախագծի 3-րդ գլխի 13-րդ կետում «ֆիլմի հիմնանյութերն ու ֆիլմի բնօրինակը հանձնվում են մշտական պահպանության՝ Ազգային մարմին և Հայաստանի Հանրապետության Ազգային Արխիվ»՝ Արդյո՞ք անհրաժեշտ չէ սահմանել ժամկետ, որի ընթացքում պետք է իրականացվի համապատասխան փաստաթղթերի և/կամ/ նյութերի հանձնումը Ազգային մարմին և ազգային արխիվ։ Դա պետք է միաժամանակ արվի, թե որոշակի ժամանակային հատվածի ընթացքում։ | **Ընդունվել է**  Նախագծի 3-րդ գլխի 13-րդ (խմբագրված 12) կետում ժամկետների և գործընթացների կարգավորման համար հղում է տրվել **«Փաստաթղթերի (վավերագրերի) պարտադիր օրինակի մասին», «**Հեղինակային իրավունքի և հարակից իրավունքների մասին»  **և «Արխիվային գործի մասին» ՀՀ օրենքները**: | |
| Նախագծի 3-րդ գլխի 13-րդ կետում «(Հանձնման ենթակա նյութերի ցանկը սահմանում է Ազգային մարմինը):»՝ Ավելի դյուրին դարձնելու համար և ավելորդ իրավական ակտերից խուսափելու համար առաջարկում ենք հնարավորության դեպքում ցանկը սահմանել սույն նորմատիվ իրավական ակտով: | **Չի ընդունվել**  Հանձնման ենթակա նյութերի ցանկը պարունակում է խիստ մասնագիտական տեղեկատվություն (այդ թվում՝ ֆիլմերի առանձնահատկություններով պայմանավորված), որը նաև ենթակա է փոփոխման՝ թվային տեխնոլոգիաների զարգացումներով պայմանավորված: Որոշման հավելվածով սահմանելու դեպքում կբարդացվի ցանկերի թարմացման գործընթացը: | |
| Նախագծի 3-րդ գլխի 18-րդ կետում «Ազգային ֆիլմերի և կինոտարեգրության հիմնանյութերի և բնօրինակի պահպանման ընթացքում Ազգային մարմինն ապահովում է հեղինակային և հարակից իրավունքների պահպանումը:»՝ պետք է հստակեցնել քանի դեռ հեղինակային ու հարակից իրավունքների մասին օրենքի 63-րդ հոդվածի հիման վրա կարող է լինել միայն մեկ մարմին։ | **Չի ընդունվել**  **«Հեղինակային իրավունքի և հարակից իրավունքների մասին» ՀՀ օրենքի 63-րդ հոդվածով գույքի իրավատերերը կարող են ստեղծել կոլեկտիվ ոչ առևտրային կազմակերպություն, բայց կարող են և չստեղծել: Ազգային մարմինը հանդիսանում է պետական կազմակերպություն և ազգային ֆիլմերի պահպանության նպատակով Ազգային մարմնին հանձնվող ֆիլմերի հիմնանյութերն ու բնօրինակները չեն նշանակում գույքային իրավունքների փոխանցում:** | |
| Նախագծի 3-րդ գլխի 20-րդ կետում «Մինչև ազգային ֆիլմերի հիմնանյութերն ու բնօրինակը Ազգային մարմին և Հայաստանի Հանրապետության Ազգային արխիվ պահպանության հանձնելը՝ ֆիլմարտադրողն ապահովում է դրանց պահպանությունը:»՝ 13-րդ կետի վերաբերյալ մեկնաբանությունը վերաբերում է նաև այս դրույթին, այսինքն ինչքան է այն առավելագույն ժամկետը, որի ընթացքում ֆիլմարտադրողը պարտավոր է ապահովել նյութերի և փաստաթղթերի պահպանությունը, ինչպես նաև անհրաժեշտ է սահմանել, թե ինչ հետևանքներ կարող են վրա հասնել ֆիլմարտադրողի կողմից նյութերի և փաստաթղթերի պահպանությունը չիրականացնելու կամ ոչ պատշաճ իրականացնելու, ինչպես նաև ժամանակին չհանձնելու պարագայում։ | **Ընդունվել է մասնակի**  Նախագծի 20-րդ (խմբագրված 17) կետը խմբագրվել է:  Հաշվի առնելով այն հանգամանքը, որ ֆիլմի հեղինակային և գույքային իրավատերը ֆիլմարտադրողն է, պետական մարմինը չի կարող տույժեր կիրառել նյութերը պահպանության չհանձնելու համար, սակայն վարձույթ մտնելու պարագայում ֆիլմը ենթակա է պարտադիր հանձնման: | |
| 1. ***«Կինոթատրոն Մոսկվա»***   ***Սահմանափակ պատասխանատվությամբ ընկերություն*** | | ***18.07.2023թ.*** |
| **N 6** |
| Դիտողություններ և առաջարկություններ չկան | **Ընդունվել է** | |
| 1. ***ՀՀ արդարադատության նախարարություն*** | | ***17.08.2023թ.*** |
| **N 01/27.1/36736-2023** |
| 1.Նախագծի նախաբանում «օրենքի» բառից առաջ նշված «Հայաստանի Հանրապետության» բառերն անհրաժեշտ է հանել՝ նկատի ունենալով «Նորմատիվ իրավական ակտերի մասին» օրենքի 18-րդ հոդվածի պահանջները: | **Ընդունվել է** | |
| 2. Նախագծի հավելվածի 9-րդ կետում «ոչ ուշ, քան» բառերից հետո անհրաժեշտ է լրացնել «սխալ տվյալների հայտնաբերման կամ նոր տեղեկություններ ստանալու օրվան հաջորդող» բառերը: | **Ընդունվել է** | |
| 3. Նախագծի հավելվածի 12-րդ կետից անհրաժեշտ է հանել «ՀՀ» բոլոր հապավումները: | **Ընդունվել է** | |
| 1. ***ՀՀ Վարչապետի աշխատակազմի սոցիալական հարցերի վարչություն*** | | ***13.11.2023թ.*** |
| **N** 02/11.3/39004-2023 |
| 1. Նախագծի հավելվածի 7-րդ կետի՝  ա. 5-րդ ենթակետի համաձայն Կինոռեեստրի բովանդակությունը ներառում է՝ «Արտադրող ընկերություն (ներ)»-ը, իսկ 14-րդ կետի համաձայն՝ «Արտադրող (ներ)»-ը։ Այդ կապակցությամբ առաջարկում ենք հստակեցնել, թե կոնկրետ որ սուբյեկտներն են ի նկատի առնվում վերը նշված հասկացությունների տակ։ Միաժամամնակ, անհրաժեշտ է ի նկատի ունենալ, որ «Կինեմատոգրաֆիայի մասին» օրենքի (այսուհետ՝ օրենք) 3-րդ հոդվածի 1-ին մասի 28-րդ կետի համաձայն *ֆիլմարտադրողը՝* ստեղծագործական խմբի հետ կնքված պայմանագրերի հիման վրա ֆիլմի նկատմամբ բացառիկ գույքային իրավունքներ ձեռք բերող տնտեսավարող սուբյեկտ է, որը նախաձեռնում է ֆիլմարտադրությունը և պատասխանատվություն կրում դրա համար. | **Ընդունվել է**  Նախագծում ներառվել է միջազգայնորեն ընդունված տերմիններ «Արտադրող ընկերություն (ներ)» և «Արտադրող (ներ)»՝ այսինքն պրոդյուսերներ, սակայն հաշվի առնելով այն հանգամանքը, որ «Կինեմատոգրաֆիայի մասին» օրենքում տվյալ տերմինները ունեն այլ ձևակերպում, նախագիծը լրամշակվել է և ներառվել են օրենքի հասկացությունները՝ «տնտեսավարող սուբյեկտ» և «ֆիլմարտադրող» | |
| բ. առաջարկում ենք հստակեցնել, թե ինչ է ի նկատի առնվում 18-րդ ենթակետում «Մասերի քանակը *(գլանափաթեթներ) (կինոժապավենների համար)» ձևակերպման տակ, եթե խոսքը*  յուրաքանչյուր ժապավենի գլանափաթեթի մասին է, ապա անհասկանալի է տվյալ դեպքում փակագծերի կիրառումը «գլնափաթեթներ» բառից հետո և «կինոժապավենների» բառից առաջ. | **Ընդունվել է** | |
| գ. 26-րդ ենթակետում առաջարկում ենք հստակեցնել, թե ինչ է ի նկատի առնվում «հրապարակային կատարման» տակ, քանի որ տվյալ ենթակետում արդեն իսկ նշվում է «հրապարակային ցուցադրման» մասին. | **Ընդունվել է** | |
| դ. 26-րդ ենթակետում առաջարկում ենք «իրավաբանական կամ ֆիզիկական անձի անվանումը» բառերի փոխարեն նշել. իրավաբանական անձի դեպքում՝ անվանումը, գտնվելու վայրը, իսկ ֆիզիկական անձի դեպքում՝ նույնականացնելու հնարավորություն ընձեռող տվյալները. | **Ընդունվել է** | |
| ե. 31-րդ կետում՝ առաջարկում ենք հստակեցնել, թե ինչ է ի նկատի առնվում «Վարձույթի իրավունքի *կատեգորիայի*» տակ։ | **Ընդունվել է**  «*կատեգորիայի*» բառը փոխարինվել է «տեսակը» բառով, որը կապակցված է ֆիլմի տարածման համար վարձութային վկայականների տրամադրման կարգի հետ: Այս դեպքում պետք է նշվի թե ֆիլմի տարածման համար վարձույթի իրավունքի որ տեսակն է գործել (էկրանային տարածում, հեռուստատեսային տարածում, համացանցային տարածում, Նյութական կրիչով տարածում) | |
| 2. Նախագծի հավելվածի 8-րդ կետի համաձայն կինոռեեստրում տվյալների մուտքագրումն իրականացվում է ազգային ֆիլմի կարգավիճակ տալու, վարձութային վկայական տալու կամ վկայականը ***հետ կանչելու մասին*** որոշում կայացնելու օրվանից ոչ ուշ, քան 5 աշխատանքային օրվա ընթացքում, մինչդեռ օրենքի 20-րդ հոդվածը կարգավորում է վ**արձութային վկայականի տրամադրումման և *դրա գործողության դադարեցման* հետ կապված հարաբերությունները։** | **Ընդունվել է** | |
| **3. Նախագծի հավելվածի 9-րդ կետի համաձայն** Ֆիլմի վերաբերյալ կինոռեեստրում մուտքագրված սխալ տվյալների հայտնաբերման, ինչպես նաև *մշակույթի ոլորտում* ***լիազորված պետական մարմնի մասնագետի***կողմից իրավատիրոջ, իրավունքների կատեգորիայի, ֆիլմի նկատմամբ իրավունքների օգտագործման ժամկետների կամ այլ նոր տեղեկություններ ստանալու դեպքում, կինոռեեստրում կատարվում են փոփոխություններ կամ լրացումներ ոչ ուշ, քան սխալ տվյալների հայտնաբերման կամ նոր տեղեկություններ ստանալու օրվան հաջորդող 5 աշխատանքային օրվա ընթացքում, մինչդեռ օրենքի 8-րդ հոդվածով մշակույթի ոլորտում Կառավարության լիազորած պետական կառավարման մարմնին այդպիսի լիազորություն վերապահված չէ։  Առաջարկում ենք նաև հստակեցնել, թե ինչ է ի նկատի առնվում «իրավունքների կատեգորիա» հասկացության տակ։ | **Ընդունվել է**  «իրավունքների կատեգորիա» հասկացությունը խմբագրվել է: | |
| 4. Նախագծի հավելվածի 15-րդ կետի համաձայն Ազգային ֆիլմերի և կինոտարեգրության հիմնանյութերի և բնօրինակի պահպանման ընթացքում Ազգային մարմինն ապահովում է ֆիլմարտադրողի *հեղինակային և հարակից իրավունքները,* մինչդեռ օրենքի 9-րդ հոդվածով Ազգային մարմնին այդպիսի լիազորություն վերապահված չէ։ | **Ընդունվել է** | |